રાજકોટ તા.૧૨: શ્રી સ્વામિનારાયણ ગુરુકુળ યુ.એસ.એ.-ડલાસ દ્વારા જન્માષ્ટમી ઉત્સવની ભકિતભાવ પુર્વક અને ઉત્સાહ સાથે ઉજવણી કરવામાં આવી હતી. ગુરુકુળનું નવું બિલ્ડીંગ બન્યા પછી આ પહેલો ઉત્સવ હતો. એટલે બધા હરિભકતોમાં ભારે ઉત્સાહ હતો. આ ઉત્સવના પ્રારંભમાં બાલ સંસ્કાર કલાસના બાળકો શિવમ શેલડીયા, માનત બાબરીયા વગેરે એ જન્માષ્ટમીના કિર્તનોનું ગાન કયુંર્ હતું. પૂજય ભગવતચરણ સ્વામી અને પૂજય હરિનિવાસ સ્વામીએ કૃષ્ણ જન્મોત્સવ પર પ્રવચન આપી ભગવાનની વિશેષ ભકિત કરવા પ્રેરિત કર્યા હતા. ત્યાગલ્લભ સ્વામીએ આ પ્રસંગે આર્શીવચન આપ્યા હતા.બાલ સંસ્કાર વર્ગોના બાળકોએ શ્રી કૃષ્ણપ્રાગટય, કાલીનાગ વધ અને કંસ પરાજય વિશે ૨૫ મિનિટની અદ્દભુત નૃત્ય નાટિકા પ્રસ્તુત કરીને પ્રેક્ષકોને અભિભુત કરી દીધા હતા.